  Майя Бывальцева Удмуртиын Кам шур вамен выжез ужась техникалы усьтӥзы, озьы ик ужанрадлыкез кужмоятӥзы. 20-тӥ инвожое аппарат кенешон бере журналистъёслы со сярысь вераз улосвыллэн тӧроез Александр Соловьёв. Солэн верамезъя, объектэ коньдон висъян ласянь сётэм кылзэс Удмуртия но ВТБ банк та люкатаз быдэстӥзы. «Объектэ коньдон висъян ласянь юанъёс ӧвӧл. ВТБ банк сётэм кылзэ быдэстӥз щуыны луоз. Ужъёс мынэмъя ми но сётэм кылмес быдэстӥськомы. Кемалась ӧвӧл ми 180 миллион манет тыримы. Милемлы юанъёс ӧвӧл. Удмуртарняе объектэ вуылыса, ми пыдын ӧм ветлэ ни, машинаен ортчимы. Соин валче ужан радлык кужмоятэмын, уй-нуналаз 10 сюрс тонна сюй потто. Арнялы быдэ ветломы но эскеромы», — пусйиз Александр Соловьёв. Тодэ вайытом, 20-тӥ инвожое ӵукна элькун тӧрлыкъёс ивортӥзы, объектын ужъёсты нуонэн кивалтӥсьёсты воштӥзы шуыса. Сюлмаськонъёс кылдӥзы, азьвылэз бригада объектэз пусъем дыре уз вутты шуыса. «Подрядчикез ми ӧм воштэ. Воштӥмы кивалтӥсьёсты. Вуизы адямиос, кудъёсыз та удысын трос аръёс ужамын ни», — ватсаз Александр Соловьёв. Кам но Буй шуръёс вамен выжъёсты 2016-тӥ куарусёнэ усьтыны чакламын. Тегъёс: Кама Удмуртия АлександрСоловьёв экономиканоконьдонужпумъёс лэсьтськон  